Document ID: /roh_data/filtered/Billingualer_Corpus_interleaved-de-rm.jsonl.gz/1247

This is a text translated from German to Rumantsch Grischun.
Referendum gegen das Sprachengesetz zustande gekommen

Das Referendum gegen das Sprachengesetz des Kantons Graubünden ist mit 3'736 gültigen Unterschriften zustande gekommen. Die Regierung hat den Termin für die Volksabstimmung über diese Vorlage auf den 17. Juni 2007 festgelegt.

Die Nachzählung der Unterschriften auf den eingereichten bescheinigten Unterschriftenlisten durch die Standeskanzlei ergab eine Differenz zu den Angaben des Referendumskomitees. Tatsächlich eingereicht wurden nicht 3'742 sondern 3'749 Unterschriften. Davon sind 13 ungültige Unterschriften abzuziehen, womit noch 3'736 gültige Unterschriften verbleiben.

Kein Referendum gegen die Teilrevision des Steuergesetzes

Gegen die Teilrevision des kantonalen Steuergesetzes ist kein Referendum ergriffen worden. Die Frist ist am 31. Januar 2007 abgelaufen. Damit können die Entlastungen der juristischen Personen, der Ehepaare und Familien mit Kindern, die Befreiung der direkten Nachkommen von der Nachlasssteuer und zahlreiche weitere steuerliche Verbesserungen planmässig auf den 1. Januar 2008 in Kraft treten. Einzelne Bestimmungen der Teilrevision hat die Regierung rückwirkend bereits auf den 1. Januar 2007 in Kraft gesetzt.

Auf den Beginn dieses Jahres ist das Bundesgesetz über die eingetragene Partnerschaft gleichgeschlechtlicher Paare in Kraft getreten. Dieses Gesetz verlangt im steuerlichen Bereich eine Gleichbehandlung der registrierten Paare mit den Ehepaaren. Die entsprechende Bestimmung des Steuergesetzes muss daher rückwirkend in Kraft gesetzt werden. Ebenfalls per Anfang 2007 ist das Bundesgesetz über die kollektiven Kapitalanlagen in Kraft getreten. Auch dieses Gesetz enthält verschiedene steuerliche Bestimmungen, die im kantonalen Steuergesetz umgesetzt wurden und die ab Jahresbeginn Anwendung finden müssen. Und letztlich soll eine Präzisierung der Besteuerung von Obligationen mit Einmalverzinsung ebenfalls rückwirkend in Kraft treten, um in diesem Bereich die Rechtssicherheit erhöhen zu können.

Aus Gemeinden und Regionen

- Val Müstair: Der Meliorationsgenossenschaft Val Müstair wird unter Vorbehalt der vom Bund in Aussicht gestellten Beitragsleistung an die anrechenbaren Kosten der 35. Etappe der Gesamtmelioration ein Kantonsbeitrag von maximal 612'500 Franken zugesichert.

- Stierva: Die am 11. September 2006 beschlossene Teilrevision der Ortsplanung der Gemeinde Stierva wird genehmigt.

- Churwalden: Die am 29. Juni 2006 beschlossene Teilrevision der Ortsplanung der Gemeinde Churwalden wird genehmigt.

- Savognin: Der Teil-Zonenplan 1:2'000 "Ortsplanungs-Teilrevision Spital" der Gemeinde Savognin vom 17. Juli 2006 wird genehmigt.

- Tumegl/Tomils-Trans-Scheid: Die Teilrevision der Statuten des Schul- und Kindergartenverbandes Tumegl/Tomils-Trans wird genehmigt. Der Verband trägt neu den Namen "Schul- und Kindergartenverband Tumegl/Tomils-Trans-Scheid".

Kantonsbeiträge an verschiedene Institutionen

- Erarbeitung Quellenfundus: An die wissenschaftlich-systematische Erarbeitung eines Quellenfundus für das Projekt "Bleibendes Verdienst für den Arbeiterstand. Historischer Rückblick auf 100 Jahre Katholische Pfarrei Igis-Landquart-Herrschaft" wird ein einmaliger Beitrag von 10'000 Franken gesprochen. Das Erscheinen der Publikation ist auf Dezember 2008 vorgesehen.

Strassenprojekte

Die Regierung hat insgesamt 1'325'000 Franken für den Bau und die Sanierung des folgenden Strassenabschnitts bewilligt:

- Domleschgerstrasse Rothenbrunnen - Thusis: Baumeisterarbeiten Zollbrücke Sils i.D.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.02.2007

Il referendum cunter la lescha da linguas è reussì

Il referendum cunter la lescha da linguas dal chantun Grischun è reussì cun 3'736 suttascripziuns valaivlas. La regenza ha fixà il termin per la votaziun dal pievel davart quest project sin ils 17 da zercladur 2006.

Da la verificaziun che la chanzlia chantunala ha fatg da las suttascripziuns inoltradas sin las glistas da suttascripziuns attestadas è resultada ina differenza cun las indicaziuns dal comité da referendum. Effectivamain èn vegnidas inoltradas 3'742 e betg 3'749 suttascripziuns. Da quellas ston vegnir deducidas 13 suttascripziuns che n'èn betg valaivlas. Uschia restan anc 3'736 suttascripziuns valaivlas.

Nagin referendum cunter la revisiun parziala da la lescha da taglia

Cunter la revisiun parziala da la lescha da taglia n'è betg vegnì fatg in referendum. Il termin da referendum è scadì ils 31 da schaner 2007. Uschia pon entrar en vigur per il 1. da schaner 2008 sco planisadas las distgargias da las persunas giuridicas, dals conjugals e da las famiglias cun uffants, la liberaziun da la taglia sin l'ierta per la descendenza directa e numerusas ulteriuras meglieraziuns fiscalas. Singulas disposiziuns da la revisiun parziala ha la regenza mess en vigur retroactivamain gia per il 1. da schaner 2007.

Per il cumenzament da quest onn è entrada en vigur la lescha federala davart il partenadi registrà da pèrs da la medema schlattaina. Questa lescha pretenda ch'ils pèrs registrads vegnian tractads precis sco conjugals en dumondas fiscalas. La disposiziun correspundenta da la lescha da taglia sto pervia da quai vegnir messa en vigur retroactivamain. Er per il cumenzament da l'onn 2007 è entrada en vigur la lescha federala davart las investiziuns collectivas da chapital. Er questa lescha cuntegna differentas disposiziuns fiscalas ch'èn vegnidas surpigliadas da la lescha chantunala da taglia e che ston vegnir applitgadas a partir dal cumenzament da l'onn. E sco ultim duai ina precisaziun da la taxaziun d'obligaziuns cun tschains unics er entrar en vigur retroactivamain per pudair augmentar la segirezza giuridica en quest sectur.

Da vischnancas e da regiuns

- Val Müstair: Cun resalva che la confederaziun paja la contribuziun garantida als custs imputabels per la 35avla etappa da la meglieraziun generala vegn garantida ina contribuziun chantunala da maximalmain 612'500 francs a la societad da meglieraziun Val Müstair.

- Stierva: La revisiun parziala da la planisaziun locala da la vischnanca da Stierva, concludida ils 11 da settember 2006, vegn approvada.

- Churwalden: La revisiun parziala da la planisaziun locala da la vischnanca da Churwalden, concludida ils 29 da zercladur 2006, vegn approvada.

- Savognin: Il plan da zonas parzial 1:2'000 "revisiun parziala da la planisaziun locala, ospital" da la vischnanca da Savognin dals 17 da fanadur 2006 vegn approvà.

- Tumegl-Tràn-Sched: La revisiun parziala dals statuts dal consorzi da scola e da scolina Tumegl-Tràn vegn approvada. Quest consorzi porta da nov il num: "Schul- und Kindergartenverband Tumegl/Tomils-Trans-Scheid".

Contribuziuns chantunalas a differentas instituziuns

- Elavuraziun dal fundus da funtaunas: Per l'elavuraziun scientific-sistematica d'in fundus da funtaunas concernent il project "Bleibendes Verdienst für den Arbeiterstand. Historischer Rückblick auf 100 Jahre Katholische Pfarrei Igis-Landquart-Herrschaft" vegn concedida ina contribuziun unica da 10'000 francs. L'ediziun da questa publicaziun è previsa per il december 2008.

Projects da vias

La regenza ha approvà totalmain 1'325'000 francs per construir e per sanar il suandant traject da via:

- via da la Tumleastga Giuvaulta - Tusaun: lavurs d'impressari vi da la punt da duana da Seglias.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.02.2007